**NR. 1417/ 26.04.2021**

**R E F E R A T**

cu privire la aprobarea situațiilor financiare anuale ale Regiei de Administrare a Domeniului

Public si Privat al Județului Arges R.A. la 31.12.2020.

Regia de Administrare a Domeniului Public si Privat al Județului Arges R.A. a fost inființată in baza Hotărârii Consiliului Județean Argeş nr. 175 din 20.09.2010 , având sediul in Pitesti, P-ta Vasile Milea nr.1 ,et.2.camera 86 , județul Argeş , inregistrată la Oficiul Registrului Comerțului sub nr. J03/981/2010, cod unic de inregistrare RO 27457340, a desfăşurat in anul 2020 activități de prestări servicii ,realizând următorii indicatori:

-venituri totale - 10.810.932 lei

-cheltuieli totale - 9.753.554 lei

-profit brut - 1.057.378 lei

- profit impozabil - 1.057.413 lei

-impozit pe profit - 169.186 lei

-profit net - 888.192 lei

Profitul net in sumă de 888.192 lei, s-a propus sa fie repartizat conform OG.nr.64/2001 actualizata, pe următoarele destinații:

- vărsăminte la Consiliul Județean Argeş - 444.096 lei

- surse proprii de finantare - 444.096 lei

Repartizarea profitului net s a efectuat cu respectarea prevederillor O.G. 64 /2001 cu privire la repartizarea profitului la societățile naționale, companiile naționale și societățile comerciale cu capital integral sau majoritar de stat , precum și la regiile autonome .

Mentionam că , situațiile financiare la 31.12.2020 au fost avizate in şedinta Consiliului de Administratie al Regiei din data de 20.04.2021 , conform Hotărârii nr. 6.

La întocmirea situațiilor financiare anuale au fost respectate prevederile Legii contabilității nr. 82 /1991, republicată , cu modificările și completările ulterioare, O.M.F.P. nr. 1802/2014 pentru aprobarea reglementărilor contabile conforme cu directivele europene , cu modificările și completările ulterioare , O.M.F.P. nr.58/2021 publicat in M.O.66/21.01.2021 privind principalele aspecte legate de intocmirea și depunerea situațiilor financiare anuale si a raportărilor contabile anuale ale operatorilor economici la unitățile teritoriale ale Ministerului Finanțelor Publice.

Toate operatiunile economico-financiare derulate de către R.A.D.P.P.ARGES R.A. au fost consemnate in documente primare și în contabilitatea sintetică și analitică în mod cronologic și sistematic, cu respectarea principiilor, tehnicilor și instrumentelor prevăzute in reglementările legale in vigoare.

Informațiile cuprinse în anexele bilanțului contabil reflectă în mod veridic datele consemnate în contabilitatea analitică și sintetică, care a reprezentat sursa ce a stat la baza întocmirii lor.

Contul de profit și pierdere reflectă într-o manieră fidelă rezultatele financiare obținute de către R.A.D.P.P.ARGES R.A. în cursul anului 2020 , concretizate într-un rezultat (profit) brut al exercițiului ce însumează 1.057.378 lei.

Profitul impozabil a fost în sumă de 1.057.413 lei și determinarea lui s-a făcut cu respectarea prevederilor consemnate în Legea 227/2015 privind Codul Fiscal și normele metodologice referitoare la aplicarea Codului Fiscal, impozitul pe profit, calculat este în sumă de 169.186 lei, iar profitul net inregistrat în sumă de 888.192 lei.

Fata de cele prezentate, va supunem aprobarii includerea pe ordinea de zi a sedintei Consiliului Judetean Arges, a proiectului de hotarare privind aprobarea situatiilor financiare anuale ale R.A.D.P.P.Arges R.A. si a Contului de Profit si Pierdere pe anul 2020.

**DIRECTOR GENERAL,**

**EDUARD DUMITRU CIOCNITU**

**DIRECTOR ECONOMIC ,**

**CAMELIA ȚULUCA**